Dorëheqja e Sekretarit Rumsfeld shkaktoi reagime të fuqishme në mbarë botën
Mendime të gazetarëve britanikë, rusë, arabë dhe izraelitë lidhur me ndikimin e këtij zëvëndësimi
Duke i dhënë më shumë vota demokratëve se sa republikanëve, votuesit amerikanë treguan në fakt mosmiratimin e tyre për luftën në Irak. Pas zgjedhjeve, Presidenti Bush, pa humbur kohë, bëri të njohur largimin e Sekretarit Rumsfeld, njeriu që shihej si arkitekti i strategjisë në Irak. Douglas Fraser, redaktori i politikës në gazetën skoceze “The Herald in Edinbourgh”, thotë se reagimi i britanikëve në përgjithësi ndaj largimit të Donald Rumsfeldit, ishte se kishte ardhur koha e duhur dhe se zëvendësimi i tij me Robert Gates, që konsiderohet si njeri më realist se sa paraardhësi i tij, është një ndryshim rifreskues. ëë Por Rami Khouri, redaktor i së përditshmes Daily Star të Beirutit, thotë se shumica e njerëzve në botën arabe nuk janë të mendimit se largimi i Sekretarit Rumsfled do të sjellë ndonjë ndryshim, ngaqë ata nuk besojnë që individët janë forca lëvizëse e politikës amerikane. Ky grup, i përbërë nga përfaqësues të të dyja partive, i drejtuar nga ish-Sekretari i Shtetit James Baker dhe nga ish-Senatori Lee Hamilton, u takua këtë javë me Presidentin Bush, me këshilltarët e tij kryesorë dhe me disa nga udhëheqësit e Kongresit. Mendohet gjerësisht, se kur rekomandimet e komisionit do të bëhen të njohura muajin e ardhshëm, në to do të përfshihen edhe bisedimet me Sirinë dhe me Iranin. Është interesante, se sekretari i Ardhshëm i Mbrojtes, Robert Gates, ishte anëtar i këtij grupi para emërimit të tij në postin e ri. Gazetari izraelit, Ori Nir, thotë se Izraeli është i interesuar se si do të ndikojë largimi i Sekretarit Rumsfeld tek politika amerikane në Irak. Por ai thekson se gjatë dy vjetëve të fundit, izraelitët kanë filluar ta shohin politikën amerikane në Irak nëpërmjet prizmit të Iranit. Megjithatë, Ori Nir thotë se izraelitët janë të ndarë lidhur me ndikimin afatgjatë të rolit të Washingtonit në rajon. ë Ndërsa Igor Zevelev, shef i zyrës së Washingtonit i Agjencisë ruse të Informacionit dhe Lajmeve Novosti News, thotë se pikëpmajet e rusëve lidhur me ndryshimet në Departamentin amerikan të Mbrojtjes janë të ndryshme. Sialeatët, edhe kritikët, shprehin shpresat e tyre se ndryshimi në udhëheqjen civile të Pentagonit do të sillte qëndrueshmëri më të madhe dhe më pak konfrontim në politikën amerikane. //ze//